《乌鸱》
宋代·王令

雄乌无空冲，雌乌无定飞。
一巢不易成，两口千柴枝。
已高惧风颠，已下忧人窥。
欲集更自翔，既安复重移。
乌巢又生乌，复哺犹可期。
鸱枭亦有巢，母死子後飞。
呜呼造物者，於此竟谁尸。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。